kardosdrur/scandi-wiki huggingface dataset:
Aki Schmidt

Alfred "Aki" Schmidt (5. september 1935 i Dortmund, Tyskland – 11. november 2016 i Dortmund, Tyskland) var en tysk fodboldspiller (midtbane) og -træner.

Han spillede mellem 1956 og 1968 hos Bundesliga-klubben Borussia Dortmund. Han vandt med klubben DFB-Pokalen i 1965 og Pokalvindernes Europa Cup i 1966.
 
Schmidt nåede desuden at spille 25 kampe og score otte mål for Vesttysklands landshold. Han blev udtaget til VM i 1958 i Sverige, hvor han spillede to af tyskernes seks kampe i turneringen.

Efter sit karrierestop var Schmidt også træner. Han stod blandt andet i spidsen for Jahn Regensburg og Kickers Offenbach.

Titler 
DFB-Pokal
 1965 med Borussia Dortmund

Pokalvindernes Europa Cup
 1966 med Borussia Dortmund

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Borussia Dortmund
Fodboldtrænere fra Tyskland
Personer fra Dortmund
Hans Cieslarczyk

Hans "Cissy" Cieslarczyk (født 3. maj 1937 i Herne, Tyskland, død 10. juni 2020) var en tysk fodboldspiller (angriber) og -træner.

Han spillede hos SV Sodingen, Borussia Dortmund, Westfalia Herne og Karlsruhe, i en karriere der strakte sig fra 1955 til 1968.
 
Derudover spillede Cieslarczyk syv kampe og scorede tre mål for Vesttysklands landshold. Han blev udtaget til VM i 1958 i Sverige, hvor han var på banen i to af tyskernes seks kampe, semifinalen mod Sverige og bronzekampen mod Frankrig.

Cieslarczyk gjorde også karriere som træner, og stod blandt andet i spidsen for Greuther Fürth, Stuttgarter Kickers og FC Augsburg.

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Borussia Dortmund
Fodboldspillere fra Karlsruher SC
Fodboldtrænere fra Tyskland
Alfred Kelbassa

Alfred Kelbassa (21. april 1925 – 11. august 1988) var en tysk fodboldspiller (midtbane).

Kelbassa spillede i ni sæsoner, fra 1954 til 1963 hos Borussia Dortmund i Bundesligaen. Derudover opnåede han også seks kampe for Vesttysklands landshold, hvori han scorede to mål. Han blev udtaget til VM i 1958 i Sverige. Her spillede han én af tyskernes kampe, bronzekampen mod Frankrig.

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Borussia Dortmund
Personer fra Gelsenkirchen
Portugal ved sommer-OL 1928

Portugal deltager i Sommer-OL 1928 i Amsterdam. 31 sportsudøvere fra Portugal, alle mænd, deltog i otte sportsgrene under Sommer-OL 1928 i Amsterdam. Portugal kom på en delt 32. plads med en bronzemedalje.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 den internationale olympiske komites database for resultater under OL 

Lande ved sommer-OL 1928
1928
Rudi Hoffmann

Rudolf "Rudi" Hoffmann (født 11. februar 1935 i Östringen, Tyskland, død 16. oktober 2020) var en tysk fodboldspiller (forsvar), der spillede i Viktoria Aschaffenburg, VfB Stuttgart og FK Pirmasens.
 
Han spillede i 1955 én kamp for Vesttysklands landshold. Han blev udtaget til VM i 1958 i Sverige, men blev ikke benyttet under turneringen.

Referencer 

Fodboldspillere fra Tyskland
Fodboldspillere fra VfB Stuttgart
Wolfgang Peters

Wolfgang Peters (8. januar 1929 – 22. september 2003) var en tysk fodboldspiller (angriber) hos Borussia Dortmund.
 
Han spillede i 1957 én kamp for Vesttysklands landshold. Han blev udtaget til VM i 1958 i Sverige, men blev ikke benyttet under turneringen.

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Borussia Dortmund
Ben Hur (atletikklub)

Ben Hur er en dansk atletiksklub i København. Den er en underafdeling af KFUM Centralforening.

Foreningens historie 
Klubben blev stiftet 20. juli 1904. Klubben flyttede i 1927 fra Østerbro Stadion til Emdrupparkens Idrætsanlæg, hvor træningsfaciliteterne er i dag.

OL-deltagelser

Klubrekorder

Mænd

Kvinder

Se også
:Kategori:Atleter fra Ben Hur

Eksterne kilder/henvisninger 

Atletikklubber i Danmark
Sportsklubber i København
KFUM og KFUK
Etableret i 1904
Hermann Nuber

Hermann Nuber (født 10. oktober 1935 i Offenbach, Tyskland, død 12. december 2022) var en tysk fodboldspiller (forsvar) og -træner, der spillede hele sin karriere hos Kickers Offenbach i sin fødeby. Han var også kortvarigt klubbens træner i 1984.
 
Han nåede aldrig at spille en kamp for det vesttyske landshold, men var en ubenyttet reserve under VM i 1958 i Sverige.

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Kickers Offenbach
Fodboldtrænere fra Tyskland
Personer fra Offenbach am Main
Østrig ved sommer-OL 1928

Østrig deltager i Sommer-OL 1928. 73 sportsudøvere fra Østrig, 67 mænd og 6 kvinder deltog i 13 sportsgrene under Sommer-OL 1928 i Amsterdam. Østrig kom på en attendeplads med to guld- og en bronzemedalje.

Medaljer

Medaljevindere

Kilder 

Lande ved sommer-OL 1928
1928
Honningsvåg

Honningsvåg (nordsamisk: Áváhki eller Honnesváhki) er en norsk by i Nordkapp kommune i Troms og Finnmark fylke. Honningsvåg havde 2 367 indbyggere per 1. januar 2009. Honningsvåg hævder at være den nordligste by i verden, men titlen bestrides af Hammerfest, Norge, Barrow, Alaska, og Longyearbyen, Svalbard.

Stedet 
Honningsvåg har siden 1999 været forbundet med fastlandet via en næsten 7 km lang tunnel. Honningsvåg ligger ved E69 35 km syd for Nordkapplateauet og Nordkapphallen. Beliggenheden giver Honningsvåg travl turisttrafik om sommeren. Honningsvåg har flyforbindelse med blandt andet Oslo via Tromsø fra Honningsvåg Lufthavn, Valan ca 5 km fra Honningsvåg.

Honningsvåg kirke fra 1885 er eneste bygning fra før den tyske tvangsevakuering og nedbrænding af Finnnmark ved slutningen af anden verdenskrig.

Honningsvågs bystatus 
Nordkapp kommune vedtog bystatus for Honningsvåg fra 1. oktober 1996.

Honningsvåg fik status som Norges sommerby i 2006, en kåring markedsført af NRK.

Honningsvåg kommer på verdenskortet 2011 
NRK2 sender direkte fra MS Nordnorge tirsdag 21. juni 2011. Det kan ses verden over på internettet.

Eksterne henvisninger 
 Honningsvåg på Nordkapp kommunes nettsider
 Liste over norske byer i tidsskriftet Kommunal rapport. 

Troms og Finnmarks geografi
Byer i Norge
Nordkap
Knudskov (Holbæk)

Knudskov eller Knudskovparken er et kvarter i Holbæk, der primært består af rækkehuse i 2 til 2½ etage, hvor stuen og 1. sal i reglen udgør to forskellige lejemål. Derudover er der et begrænset antal rækkehuse i 1½ etage. Kvarteret omfatter de tre områder Knudskovparken, Alléparken og Kikhøjparken, der tilsammen har 804 lejemål, og som administreres af Holbæk Boligselskab, der er en del af det landsdækkende selskab Domea. Der bor ca. 1600 indbyggere i kvarteret. 

I området ligger institutionen Kikhøj, der tager sig af børn og unge med handicap, samt Absalonsskolen, der er en af de tre kommunale skoler i Holbæk by. 

Området har taget navn efter den nærliggende Knudskov, der er en del af ladegårdsskovene i Holbæks sydvestlige udkant. 

Bydele i Holbæk
Polen ved sommer-OL 1928

Polen deltager i Sommer-OL 1928. 93 Sportsudøvere, 82 mænd og 11 kvinder fra Polen deltog i 11 sportsgrene under Sommer-OL 1928 i Amsterdam. Polen kom på en 21. plads med en guld- en sølv- og tre bronzemedaljer.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 den internationale olympiske komites database for resultater under OL 

Lande ved sommer-OL 1928
1928
Sandersdorf-Brehna

Sandersdorf-Brehna er en kommune i Landkreis Anhalt-Bitterfeld i den tyske delstat Sachsen-Anhalt. Kommunen ligger i den sydøstlige del af delstaten.

Sandersdorf-Brehna kommune blev dannet den 1. juli 2009, da købstaden Brehna blev lagt sammen landkommunerne Glebitzsch, Petersroda, Roitzsch og Sandersdorf. Den nye kommune overtog Brehnas købstadsrettigher. 

Byer i Sachsen-Anhalt
Kommuner i Sachsen-Anhalt
Wilhelm Roscher

Georg Friedrich Wilhelm Roscher (født 21. oktober 1817 i Hannover, død 4. juni 1894 i Leipzig) var en tysk nationaløkonom, far til Wilhelm Heinrich Roscher.

Roscher, der siden 1848 varet professor i Leipzig, var en af førerne af den historiske skole inden for den økonomiske samfundslære. Hans Grundriss zu Vorlesungen über die Staatswirtschaft nach geschichtlicher Methode (1843) blev i så henseende epokegørende. Hans program var at forklare nutiden ved at forstå fortiden, og på den bredeste basis af encyklopædisk lærdom opbygger han den hele socialøkonomi som et system af udviklingsresultater, idet han stedse underkaster de herhen hørende kendsgerninger en undersøgelse i deres sociologiske forbindelse med andre sider af kulturlivet som sprog, religion, forfatningsvæsen, ret, videnskab og kunst.

Rigtignok opløser han på den måde de økonomiske og sociale faktorer i lidet håndgribelige relativiteter, men han giver de forskellige standpunkter en lærerig og interessant belysning. Hans styrke er den klare, konkrete, objektive skildring, ikke at opstille forbilleder. Selv kalder han sin metode historisk eller historisk-fysiologisk som en udtrykkelig modsætning til en filosofisk eller idealistisk. Hovedværket under hans overordentlig rige produktion var det stedse på ny reviderede og udbedrede System der Volkswirtschaft. Ein Hand- und Lesebuch für Geschäftsmänner und Studierende.

Dette arbejde var en tid lang standardhåndbog ved Tysklands universiteter, og anseelsen og udbredelsen var international (bind I: Die Grundlagen der Nationalökonomie, 1854, 24. udgave ved Robert Pöhlmann 1906; engelsk, fransk, polsk, sprog, serbisk og ungarsk oversættelse , bind II: Nationalökonomie des Ackerbaues und der verwandten Urproduktionszweige, 1859, 13. udgave ved Heinrich Dade 1903; bind III: Nationalökonomie des Handels und Gewerbefleisses, 1881, 7. udgave ved Wilhelm Stieda 1899; bind IV: System der Finanzwissenschaft, 1886, 5. udgave ved Otto Gerlach 1901; bind V: System der Armenpflege und Armenpolitik, 1894, 3. udgave ved Christian Jasper Klumker, 1905).

Af Roschers øvrige værker er at fremhæve Kolonien, Kolonialpolitik und Auswanderung (1856, 3. udgave med bidrag af Robert Jannasch 1885), Ansichten der Volkswirtschaft aus dem geschichtlichen Standpunkte (1861, 3. stærkt øgede udgave
1878), den værdifulde og righoldige Geschichte der Nationalökonomik in Deutschland (1884) samt en kritisk-analytisk oversigt over forfatningsformernes udvikling, Politik: Geschichtliche Naturlehre der Monarchie, Aristokratie und
Demokratie (1892).

Kilder 

 

Personer fra Hannover
Nationaløkonomer fra Tyskland
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Salmonsens
Muldestausee

Muldestausee er den sydøstligste kommune i Landkreis Anhalt-Bitterfeld i den tyske delstat Sachsen-Anhalt.

Kommunen opstod den 1. januar 2010, da 12 mindre kommuner blev lagt sammen. 

Kommuner i Sachsen-Anhalt
Australien ved sommer-OL 1928

Australien deltager i Sommer-OL 1928. Atten Sportsudøvere fra Australien deltog i fem sportsgrene under Sommer-OL 1928 i Amsterdam. Australien kom på en nittende plads med en guld-, to sølv- og en bronzemedalje. På grund af økonomiske vanskeligheder havde Australien kun råd til at sende 10 sportsudøvere som man anslog kostede 720$ per person. Imidlertidlig fik de andre otte sportsfolk lov til at deltage på den betingelse af at de lykkedes dem at sikre en privat finansiering eller en fællesskabfinansiering til deres at dække deres omkostninger. Den australske cyklist, Dunc Gray, var en af dem der blev finansieret på denne måde.

Roeren Henry Pearce var flagbærer under åbningsceremonien.

Medaljer

Medaljevindere

Kilder 
 http://www.aafla.org/5va/reports_frmst.htm 
 den internationale olympiske komites database for resultater under OL 

Lande ved sommer-OL 1928
1928
Tings Nöbbelöv

Tings Nöbbelöv er et mindre byområde med 77 indbyggere i Kristianstads kommun i Skåne län, som ligger lige godt ti kilometer sydvest for Kristianstad. Byområdet er bedst kendt for sit destilleri, som fremstiller råsprit for Absolut Vodka i Åhus.

Tings Nöbbelöv ligger i det sandede agerlandskab lige ved Kristianstad med agrer velegnede til kartoffeldyrkning. Her ligger også en kartoffelstivelsesfabrik og OLW har et kartoffellager til chipsfremstilling. Destilleriet ligger af samme årsag, kartofflerne, i området, men i dag fremstilles råspritten af korn.

Kildehenvisninger 

Skånes geografi
Sten Bay Jørgensen

Sten Bay Jørgensen (født 25. juni 1939) er en tidligere dansk professor og atlet. 

Bay Jørgensen som var medlem af Ben Hur vandt fire danske mesterskaber i atletik; tre i trespring, et på 110 meter hæk og tre for hold. 

Bay Jørgensen var ansat på Danmarks Tekniske Universitets Institut for Kemiteknik 1971-2009 og grundlagde sammen med professor Rafiqul Gani forskningscentret CAPEC i 1997. 
I løbet af sin karriere havde han adskillige centrale og internationalt funderede funktioner inden for internationale kemitekniske cirkler, f.eks. som dansk medlem af arbejdsgrupper indenfor European Federation of Chemical Engineering og medlem af teknisk udvalg under International Federation of Automatic Control (IFAC) foruden talrige engagementer i organisation af konferencer, videnskabelige udvalg og medlemskab af diverse Advisory Boards. Han er nu knyttet til DTU Kemiteknik og PROSYS som professor emeritus. Desuden er han medlem af flere bestyrelser, bl.a. for Unibio AS og 2-control.

Danske mesterskaber 
  1968  Trespring  14,72  
  1965  Trespring  14,17  
  1964  Danmarksturneringen    
  1963  Trespring  14,50  
  1962  Trespring  14,80 
  1962  Danmarksturneringen    
  1960  Trespring  14,50 
  1960  110 meter hæk 15,6 
  1959  Trespring  13,79
  1959  Danmarksturneringen    
  1958  Trespring  13,97

Personlig rekord 
 Trespring: 14,80 (1962)

Eksterne henvisninger 
 DAF i tal – Sten Bay Jørgensen I/II

Trespringere fra Danmark
Atleter fra Ben Hur
Kemikere fra Danmark
Professorer fra Danmarks Tekniske Universitet
Hækkeløbere fra Danmark
Pågen

Pågen er en svensk familieejet bagerivirksomhed med hovedkontor i Malmø. Virksomheden etableredes i 1878 af Anders og Matilda Påhlsson. I dag foregår produktionen i virksomhedens to bagerier i Malmø og Gøteborg. Pågen bager og sælger blandt andet lyst og mørkt brød, hamburgerbrød, pølsebrød, wienerbrød, kager, muffins og giffler.

I år 2000 besluttedes det at sammenlægge Pågen med virksomheden Pååls, som også havde været i familiens eje i over 70 år, men som blev drevet som et helt adskilt virksomhed. Bageriet i Gøteborg er det tidligere Pååls' bageri, og derfra kom produkter som Hönökaka og Roast'n'toast, men de markedsføres nu under navnet Pågen.

Eksterne henvisninger 
 Officiel hjemmeside

Kildehenvisninger 

Virksomheder i Malmø
Fødevarevirksomheder fra Sverige
Etableret i 1878
Bagerier
Kai Mathiassen

Kai/Kaj Henning Georg Mathiesen (født 11. november 1898 i København) var en dansk atlet.

Mathiassen som var medlem af Ben Hur vandt tre danske mesterskaber i atletik; to på 100 meter og et på 200 meter. 1918-1919 tilhørte han med henholdsvis en niende og en tolfte plads på verdensranglisten de hurtigste i verden på 100 meter.

Danske mesterskaber 
  1919 100 meter 11,2
  1919 200 meter 22,8
  1918 100 meter 11,3
  1917 100 meter 11,3
  1917 400 meter 59,0

Personlig rekord 
 60 meter: 6,8 1918
 100 meter: 10,8 Østerbro Stadion 10 augusti 1919

Eksterne henvisninger 
 DAF i tal – Kaj Mathiassen
 Track and Field Statistics – 

Sprintere fra Danmark
Atleter fra Ben Hur
Personer fra København
Silver Broom 1981

Air Canada Silver Broom 1981 var det 23. VM i curling for mænd. Turneringen blev arrangeret af International Curling Federation og afviklet i Thompson Arena i London, Ontario, Canada i perioden 23. – 29. marts 1981 med deltagelse af ti hold. Canada var VM-værtsland for syvende gang, men det var første gang, at London var værtsby.

Mesterskabet blev for anden gang i dets historie vundet af Schweiz, som besejrede USA med 2-1 i finalen. Tredjepladsen gik til de forsvarende mestre fra Canada, som tabte 4-7 til Schweiz i semifinalen. Schweiz' vinderhold kom fra Lausanne-Riviera Curling Club i Lausanne og bestod af Jürg Tanner, Jürg Hornisberger, Patrik Lörtscher og Franz Tanner.

Danmark blev repræsenteret af et hold fra Hvidovre Curling Club bestående af Tommy Stjerne, Oluf Olsen, Steen Hansen og Peter Andersen. Holdet endte på ottendepladsen efter to sejre og syv nederlag.

Resultater 

De ti deltagende hold spillede en enkeltturnering alle-mod-alle. De fire bedst placerede hold i grundspillet gik videre til semifinalerne.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=31 

1981
Sport i 1981
Curling i Canada
Sport i London (Ontario)
Preben Lanng

Preben Lanng (13. marts 1917 i Aarhus C – 19. januar 2002 i Risskov) var en dansk atlet.

Preben Lanng var medlem af Københavns IF og fra 1944 Randers Freja. Han vandt tre medaljer ved danske mesterskaber i atletik. 1944 tilhørte han med en 14. plads på verdensranglisten de hurtigste i verden på 400 meter hæk.

Danske mesterskaber 
  1944 400 meter hæk 55,0
  1944 800 meter 1,56.3
  1943 400 meter hæk 58,4

Personlig rekord 
 400 meter hæk: 55,0 Østerbro Stadion 20. august 1944

Eksterne henvisninger 
 DAF i tal – Preben Lanng
 Track and Field Statistics – Preben Lanng

Hækkeløbere fra Danmark
Atleter fra Københavns IF
Atleter fra Randers Freja
Personer fra Aarhus
Pilehaven

Pilehaven er et offentligt parkanlæg beliggende ved Sct. Ibs Gade på vestbredden af Nørresø i Viborg. Anlægget ligger på et område, der i middelalderen var ejet af munkene fra Johanniterordenen. Pilehaven blev i 2001 indrettet som det sted hvor alle nye arter af Pile-slægten der kan købes offentligt, bliver præsenteret.

Historie 
I 1285 er klosteret for første gang nævnt, og det menes at det på dette tidspunkt var nyopført. Klosterbygningerne blev opført som et firfløjet anlæg med en gård i midten, og med kirken som den nordlige fløj. I det nordøstlige hjørne var kirkegården placeret og johanniternes sygehus lå i umiddelbar nærhed af denne. Ned til søen, lige øst for kirkegården lå klosterets æblehave, og vest for Sct. Ibs Gade menes klosterets ladegård placeret. Efter at klosteret efter reformationen blev til et kongeligt len, blev bygningerne ikke brugt, bortset fra kirken der blev benyttet som domhus for Viborg. I 1578 blev bygningerne revet ned og byggematerialerne blev efterfølgende brugt ved en renovering af Viborg Domkirke og en ombygning af bispegården. I dag er klosterbygningerne helt væk, men fundamentet til klosteret er fundet ved flere udgravninger. Den mest kendte munk på klosteret var Hans Tausen.

Etablering af park 
I 1972 blev Sct. Ibs Gade udvidet og flere af de gamle og tætliggende huse blev nedrevet. Flere af grundene var kun 6 meter bredde og blev sammenlagt til Sct. Ibs Gade Parken. Flere frugttræer fra de gamle haver blev stående og er i dag markante i parken. Navnet "Pilehaven" fik anlægget efter 1995-96, da hele arealet gennemgik en stor renovering. Landskabsarkitekt Marie Vedel-Rieper og kurvemager Bent Vinkler designede flere områder af blandt andet flettede ahorn- og pilegrene.

Pilehaven blev i 2001 indrettet som det sted hvor alle nye arter af Pile-slægten der kan købes offentligt bliver præsenteret. Dette gælder buske, træer samt bunddækkende planter. I 2002 blev hele randbeplantninger i haven renoveret med fritvoksende pilebuske. Det 42 meter lange pilehegn ud til Sct. Ibs Gade blev i foråret 2011 udskiftet med et nyt.

Referencer

Eksterne henvisninger 

Pilehaven på Viborg Kommune's hjemmeside

Parker i Danmark
Bygninger, konstruktioner og anlæg i Viborg
Etableret i 1972
Energibevarelse

Energibevarelse er en bevarelseslov, der siger, at den samlede energi i et isoleret system er konstant. Inden for termodynamikken er energibevarelse kendt som den 1. lov. Loven betyder, at energi ikke kan skabes eller destrueres, men blot transformeres til andre former for energi.

I klassisk mekanik er den mekaniske energi fx bevaret, når en bold falder ned, og den potentielle energi derved omdannes til kinetisk energi. Hvis der sættes ild til brænde er energien ligeledes bevaret, når den kemiske energi i brændet omdannes til varme og lys. Et tredje eksempel er et atomkraftværk, der frigiver energien i atomkernerne og omdanner den til elektrisk energi.

Energibevarelse er praktisk til at beregne udviklingen af et fysisk system.

Loven blev første gang formuleret af Émilie du Châtelet. Jf. Noethers sætning er energibevarelse et resultat af symmetri under translation i tid.

Kildehenvisninger 

Fysik
Mekoprint

Mekoprint A/S er en dansk familieejet virksomhed med hovedsæde i Støvring. Virksomheden blev stiftet i 1954 af Erland Kold. Mekoprint har i dag over 650 medarbejdere fordelt på fire produktområder. I november 2019 blev produktionsfaciliteterne udvidet med produktion i Ukraine, hvilket betyder, at det samlede produktionsareal nu er cirka 45.000 kvm. fordelt på 10 lokationer i Danmark, Polen, Ukraine og Hong Kong. Mekoprint er ejet af holdingselskabet Mekoprint Holding A/S, som også ejer Mekoprint Ejendomme A/S. Mekoprint A/S er opdelt i fire divisioner: Mekoprint Cables, Mekoprint Graphic Electronics, Mekoprint Mechanics og Mekoprint Chemigraphics.

Produkter 
Mekoprint har udviklet sig til at være en af Nordeuropas mest højteknologiske underleverandører, der producerer 100 % kundetilpassede produktløsninger. De specifikke løsninger, der skabes i tæt samarbejde med den enkelte kunde, er baseret på et fælles mål og en ideel kombination og udnyttelse af kundens og Mekoprints styrker. Produktprogrammet er bredt funderet med blandt andet betjeningsløsninger , trykte sensorer, kabinetter , metalløsninger, finmekaniske komponenter og kabler, der forbinder elektronikken. Mekoprints kundeportefølje spænder ligeledes bredt fra mindre teknologivirksomheder til nogle af verdens førende industri- og elektronikvirksomheder. Blandt Mekoprints største kunder findes eksempelvis Bosch-Siemens, Danfoss og Grundfos, og to tredjedele af produktionen eksporteres. Mekoprint fokuserer på høj kvalitet, automatiserede processer og det gode samarbejde internt såvel som eksternt.

"Vi skaber sammen" 
Mekoprints motto er ”Vi skaber sammen” (Engelsk: Creating Together). Mottoet italesætter det fællesskab, der danner grundlag for virksomheden og den forskel, kunderne oplever. Hver uge afvikler Mekoprint over 1.500 forskellige opgaver, som er udviklet i samarbejde med kunderne. Mekoprint har en unik iværksætterkultur, hvor der er stort fokus på forbedringer, kunder og markeder. Det har resulteret i en massiv investering i teknologiudvikling og kunder gennem årene, som betyder, at Mekoprint den dag i dag er godt rustet til fremtiden.

Referencer

Eksterne henvisninger 

 Mekoprints hjemmeside
 Mekoprint cases
 Kvalitet og certificeringer
 Mekoprints jubilæumsbog 65 år

Elektronikvirksomheder i Danmark
Virksomheder i Aalborg
Virksomheder i Rebild Kommune
Etableret i 1954
Georg Morning

Georg Morning (8. september 1893-6. oktober 1966) var en dansk atlet.

Georg Morning var medlem af Slagelse MK og fra 1916 IF Sparta. Han vandt tre danske mesterskaber i stangspring. 1918 tilhørte han med 3,71 og en 7. plads på verdensranglisten de bedste i verden i stangspring.

Danske mesterskaber 
  1918 Stangspring 3,60
  1917 Stangspring 3,40
  1916 Stangspring 3,50
  1913 Stangspring 3,00

Danske rekorder 
 Stangspring:
3,46 1916
3,50 1916
3,55 1917
3,58 1917
3,64 1918
3,71 1918

Personlig rekord 
 Stangspring: 3,71 Østerbro Stadion 1. september 1918

Eksterne henvisninger 
 DAF i tal – Georg Morning 
 Track and Field Statistics – Georg Morning

Stangspringere fra Danmark
Atleter fra Sparta Atletik
Atleter fra Slagelse MK
Reservedel

En reservedel er en del af mekanisk eller elektronisk system, som er på lager til reparationsbrug, hvis de skulle være beskadiget eller er defekt.

Mekanik
Elektronik
Pistoia

Pistoia er en by i Italien og er hovedstad i Pistoia-provinsen i regionen Toscana. Byen har  indbyggere og ligger ca. 30 km vest og nord for Firenze.

Referencer 

Byer i Toscana
Pistoia (provins)